CELEX: 62010CA0094
Language: ro
Date: 2011-10-20 00:00:00
Title: Cauza C-94/10: Hotărârea Curții (Camera întâi) din 20 octombrie 2011 (cerere de pronunțare a unei hotărâri preliminare formulată de Vestre Landsret — Danemarca) — Danfoss A/S, Sauer-Danfoss ApS/Skatteministeriet (Taxe indirecte — Accize la uleiurile minerale — Incompatibilitate cu dreptul Uniunii — Nerestituirea accizei utilizatorilor de produse asupra cărora a fost repercutată acciza)

10.12.2011   
            
            
               RO
            
            
               Jurnalul Oficial al Uniunii Europene
            
            
               C 362/6
            
         Hotărârea Curții (Camera întâi) din 20 octombrie 2011 (cerere de pronunțare a unei hotărâri preliminare formulată de Vestre Landsret — Danemarca) — Danfoss A/S, Sauer-Danfoss ApS/Skatteministeriet
   (Cauza C-94/10) (1)
   
   (Taxe indirecte - Accize la uleiurile minerale - Incompatibilitate cu dreptul Uniunii - Nerestituirea accizei utilizatorilor de produse asupra cărora a fost repercutată acciza)
   2011/C 362/08
   Limba de procedură: daneza
   
      Instanța de trimitere
   
   Vestre Landsret
   
      Părțile din acțiunea principală
   
   
      Reclamante: Danfoss A/S, Sauer-Danfoss ApS
   
      Pârât: Skatteministeriet
   
      Obiectul
   
   Cerere de pronunțare a unei hotărâri preliminare — Vestre Landsret — Interpretarea dreptului Uniunii în materia restituirii plăților nedatorate și în materia condițiilor de reparare a prejudiciilor cauzate particularilor — Accize percepute cu încălcarea regimului armonizat al accizelor pus în aplicare de Directivele 92/12/CEE a Consiliului din 25 februarie 1992 privind regimul general al produselor supuse accizelor și privind deținerea, circulația și monitorizarea acestor produse (JO L 76, p. 1, Ediție specială, 09/vol. 1, p. 129) și 92/81/CEE a Consiliului din 19 octombrie 1992 privind armonizarea structurilor accizelor la uleiurile minerale (JO L 316, p. 12) — Accize nelegale plătite statului de companii petroliere care au vândut uleiuri supuse accizei incluzând valoarea accizei în prețul mărfurilor — Nerestituirea accizei de către stat cumpărătorilor uleiurilor pentru motivul că nu o plătiseră statului — Refuzul reparării prejudiciului cauzat cumpărătorilor uleiurilor prin acciza nelegală din cauza absenței unui prejudiciu imediat și a legăturii directe de cauzalitate între încălcarea obligației care revine statului și prejudiciul suferit
   
      Dispozitivul
   
   Normele dreptului Uniunii trebuie interpretate în sensul că:
   
               1.
            
            
               un stat membru se poate opune unei cereri de restituire a unei taxe nedatorate formulate de utilizatorul asupra căruia a fost repercutată aceasta, cu motivarea că nu acesta din urmă este cel care a plătit-o autorităților fiscale, cu condiția ca acesta să poată, potrivit dreptului intern, să exercite o acțiune civilă în restituirea plății nedatorate împotriva contribuabilului și ca restituirea de către acesta din urmă a taxei nedatorate să nu fie practic imposibilă sau excesiv de dificilă;
            
         
               2.
            
            
               un stat membru poate respinge o cerere de despăgubire formulată de utilizatorul asupra căruia contribuabilul a repercutat o taxă nedatorată, ca urmare a lipsei legăturii directe de cauzalitate dintre perceperea taxei respective și prejudiciul suferit, cu condiția ca utilizatorul să poată, în temeiul dreptului intern, să îndrepte cererea respectivă împotriva contribuabilului și ca repararea de către acesta din urmă a prejudiciului suferit de utilizator să nu fie practic imposibilă sau excesiv de dificilă.
            
         
      (1)  JO C 100, 17.4.2010.